Številka: 0611-17/2022/20

Datum: 30.3.2022

Na podlagi četrtega odstavka 181. člena Zakona o javnih uslužbencih (Uradni list RS, štev. 63/07-uradno prečiščeno besedilo, 65/08, 69/08-ZTFI-A, 69/08-ZZavar-E, 40/12-ZUJF, 158/20-ZIntPK-C, 203/20-ZIUPOPDVE, 202/21-odl. US in 3/22-ZDeb) in 43.b člena Zakona o sistemu plač v javnem sektorju (Uradni list RS, štev. 108/09-uradno prečiščeno besedilo, 13/10, 59/10, 85/10, 107/10, 35/11-ORZSPJS49a, 27/12- odl. US, 40/12-ZUJF, 46/13, 25/14-ZFU, 50/14, 95/14-ZUPPJS15, 82/15, 23/17-ZDOdv, 67/17, 84/18 in 204/21), izdaja inšpektorica za sistem javnih uslužbencev v postopku inšpekcijskega nadzora **v Agenciji za zavarovalni nadzor**, Trg republike 3, 1000 Ljubljana (ki jo zastopa direktor █), naslednji

**ZAPISNIK**

**O INŠPEKCIJSKEM NADZORU**

Inšpektorica za sistem javnih uslužbencev Duša Pokeržnik, inšpektorica višja svetnica, je dne 1.3.2022, 2.3.2022, 3.3.2022, 7.3.2022, 18.3.2021 in 21.3.2022 opravila inšpekcijski nadzor v prostorih Inšpektorata za javni sektor (na naslovu Tržaška cesta 21, 1000 Ljubljana) in dne 28.3.2022 med 9.00 in 9.10 uro v prostorih Agencije za zavarovalni nadzor (na naslovu Trg republike 3, 1000 Ljubljana), v prisotnosti direktorja Agencije █in vodje sektorja za splošne zadeve █, nad izvajanjem določil Zakona o javnih uslužbencih in Zakona o sistemu plač v javnem sektorju, na njegovi podlagi izdanih izvršilnih predpisov, kolektivnih pogodb in splošnih aktov delodajalca (v delu, kjer se urejajo plače), v Agenciji za zavarovalni nadzor in dne 28.3.2022 izdelala Osnutek zapisnika o inšpekcijskem nadzoru, štev. 0611-17/2022/17.

Osnutek zapisnika je inšpektorica poslala v vednost direktorju Agencije za zavarovalni nadzor (po elektronski pošti dne 29.3.2022, v prilogi dopisa, štev. 0611-17/2022/18). Direktorju Agencije █ je bila s tem dana možnost podati pripombe na osnutek zapisnika oziroma podati pripombe na ugotovitve inšpektorice (v treh dneh od prejema osnutka zapisnika). Direktor Agencije █je dne 29.3.2022 pisno opozoril inšpektorico (z dopisom, štev. 0150-22/2022-14 z dne 29.3.2022) na tipkarsko napako v 1./1. alineji Točke III na 10. strani Osnutka zapisnika o inšpekcijskem nadzoru (štev. 0611-17/2022-17 z dne 28.3.2022), glede navedbe znanstvenega naslova direktorja Agencije – saj je inšpektorica napačno napisala znanstveni naslov »dr.«, namesto pravilnega znanstvenega naslova direktorja »mag.«.

Inšpektorica je upoštevala pripombe direktorja Agencije █, kar je razvidno iz popravka besedila v 1./1. alineji Točke III na 10. strani tega zapisnika.

**I. Razlog inšpekcijskega nadzora**

Inšpektorat za javni sektor je vključil v Načrt dela za leto 2022, med sistemske inšpekcijske nadzore, tudi sistemski inšpekcijski nadzor nad določitvijo in izplačilom plače direktorju Agencije za zavarovalni nadzor v letu 2021.

**II. Ugotovitve inšpektorice za sistem javnih uslužbencev**

Inšpektorica za sistem javnih uslužbencev (v nadaljevanju: inšpektorica) je v Agenciji za zavarovalni nadzor opravila:

* nadzor nad določitvijo in izplačilom osnovne plače in dodatkov direktorju Agencije █ v letu 2021,
* nadzor nad spoštovanjem določil tretjega odstavka 16. člena Zakona o javnih uslužbencih v zvezi z direktorjem Agencije █(pri določitvi pravic v pogodbi o zaposlitvi).

Ustanoviteljica Agencije za zavarovalni nadzor je Republika Slovenija. Agencija za zavarovalni nadzor je bila ustanovljena z Zakonom o zavarovalništvu (Uradni list RS, štev. 13/00 in 91/00). Agencija za zavarovalni nadzor je pričela z opravljanjem nalog in pristojnosti dne 1.6.2000, ko je Vlada Republike Slovenije imenovala predsednika in člane strokovnega sveta ter direktorja[[1]](#footnote-1).

Agencija za zavarovalni nadzor je pravna oseba javnega prava, ki je pri izvrševanju svojih nalog in pristojnosti samostojna in neodvisna. V skladu z Zakonom o javnih financah (Uradni list RS, štev. 11/11-uradno prečiščeno besedilo, 14/13-popravek, 101/13, 55/15-ZFisP, 96/15-ZIPRS1617, 13/18 in 195/20-odl. US) in Pravilnikom o določitvi neposrednih in posrednih uporabnikov državnih in občinskih proračunov (Uradni list RS, štev. 46/03) je Agencija za zavarovalni nadzor določena kot posredni uporabnik proračuna.

V času inšpekcijskega nadzora je bil predstojnik/odgovorna oseba Agencije za zavarovalni nadzor direktor █.

Inšpektorica po opravljenem inšpekcijskem nadzoru v Agenciji za zavarovalni nadzor ugotavlja naslednje:

1. ***Pravne podlage za imenovanje direktorja Agencije za zavarovalni nadzor, za določitev pravic in obveznosti direktorju iz delovnega razmerja in za določitev plače direktorju*** 
   1. *Zakon o zavarovalništvu*

V petem odstavku 486. člena Zakona o zavarovalništvu[[2]](#footnote-2) je določeno, da Agencija za zavarovalni nadzor v okviru razpoložljivih sredstev v finančnem načrtu tekočega leta sama določi število zaposlenih in da za plače zaposlenih v Agenciji za zavarovalni nadzor velja zakon, ki ureja sistem plač v javnem sektorju, pri čemer:

* Agencija za zavarovalni nadzor sama določi obseg sredstev za posebne projekte, ki terjajo povečan obseg dela, v okviru razpoložljivih sredstev v finančnem načrtu tekočega leta[[3]](#footnote-3),
* strokovni svet Agencije za zavarovalni nadzor sprejme ***pravilnik***, v katerem določi merila in pogoje, v skladu s katerimi se uporabijo sredstva iz prejšnje alineje[[4]](#footnote-4).

V 487. členu zakona je določeno, da ima Agencija za zavarovalni nadzor ***poslovnik***, ki določa podrobnejšo notranjo organizacijo in poslovanje agencije[[5]](#footnote-5).

V 493. členu zakona je določeno, da sta organa Agencije za zavarovalni nadzor:

* *Strokovni svet agencije*[[6]](#footnote-6) in
* *direktor agencije*[[7]](#footnote-7).

V prvem odstavku 495. člena zakona je določeno, da direktor agencije opravlja svoj položaj na podlagi pogodbe o zaposlitvi, ki jo (ne glede na besedilo zakona, ki ureja javne agencije) z njim sklene Agencija za zavarovalni nadzor (pogodba o zaposlitvi se sklene za polni delovni čas; pogodbo o zaposlitvi direktorja agencije podpiše član strokovnega sveta, ki ni zaposlen v Agenciji za zavarovalni nadzor in ki ga določi Strokovni svet). V drugem odstavku 495. člena zakona je določeno, da Agencija za zavarovalni nadzor z direktorjem agencije ne sme skleniti pogodbe o zaposlitvi za obdobje, ki bi bilo daljše od trajanja mandata direktorja agencije (ob preteku pogodbe o zaposlitvi, direktor agencije ni upravičen do odpravnine; določbe pogodbe o zaposlitvi, ki so v nasprotju s tem odstavkom, so nične).

V prvem odstavku 497. člena zakona je določeno, da Državni zbor Republike Slovenije (na predlog Vlade Republike Slovenije) imenuje in razrešuje člane Strokovnega sveta agencije in direktorja agencije. V drugem odstavku 497. člena zakona je določeno, da so člani Strokovnega sveta agencije in direktor agencije imenovani za 6 let in so lahko ponovno imenovani in v tretjem odstavku 497. člena zakona je določeno, da Vlada Republike Slovenije predlaga direktorja agencije na podlagi izvedenega javnega natečaja, ki je objavljen najmanj 6 mesecev pred potekom mandata trenutnemu direktorju agencije.

V 504. členu zakona je določeno, da je lahko za direktorja agencije imenovana oseba, ki:

1. je državljan Republike Slovenije,
2. ima najmanj 10 let delovnih izkušenj,
3. je priznan strokovnjak s področja financ ali gospodarskega prava,
4. ima strokovne, vodstvene, organizacijske in druge sposobnosti ter teoretična in tehnična znanja, potrebna za vodenje poslovanja Agencije za zavarovalni nadzor,
5. je zaključila najmanj študijski program druge stopnje ustrezne smeri po zakonu, ki ureja visoko šolstvo oziroma ima najmanj tej stopnji enakovredno izobrazbo na ustreznem področju,
6. na višji ravni obvlada najmanj 1 svetovni jezik in
7. ni bila pravnomočno obsojena zaradi kaznivega dejanja.
   1. *Zakon o javnih uslužbencih*

V prvem odstavku 16. člena Zakona o javnih uslužbencih je določeno, da se pravice in obveznosti javnih uslužbencev iz delovnih razmerij urejajo s predpisi s področja delovnih razmerij, s kolektivnimi pogodbami, s tem in drugimi zakoni ter na njihovi podlagi izdanimi podzakonskimi predpisi.

V drugem odstavku 16. člena zakona je določeno, da se delovno razmerje sklene ter pravice in obveznosti javnega uslužbenca iz delovnega razmerja določijo s pogodbo o zaposlitvi (če zakon ne določa drugače).

*V tretjem odstavku 16. člena zakona pa je določeno, da delodajalec javnemu uslužbencu ne sme zagotavljati pravic v večjem obsegu, kot je to določeno z zakonom, podzakonskimi predpisi ali s kolektivno pogodbo, če bi s tem obremenil javna sredstva.*

* 1. *Zakon o sistemu plač v javnem sektorju*

V drugem odstavku 3. člena Zakona o sistemu plač v javnem sektorju je določeno, da se plača določi s pogodbo o zaposlitvi, odločbo ali sklepom, tako da se določi pravna podlaga za določitev plače in posameznih delov plače, plačni razred in druge sestavine plače v skladu s tem zakonom, predpisi in drugimi akti, izdanimi na njihovi podlagi ter kolektivnimi pogodbami, višino posameznih elementov plače na dan sklenitve pogodbe, izdaje sklepa oziroma odločbe in usklajevanje plače.

V tretjem odstavku 3. člena zakona pa je določeno, da se v pogodbi o zaposlitvi, odločbi oziroma sklepu javnemu uslužbencu in funkcionarju ne sme določiti plače v drugačni višini, kot je določena z zakonom, predpisi in drugimi akti, izdanimi na njihovi podlagi ter kolektivnimi pogodbami.

* 1. *Uredba o plačah direktorjev v javnem sektorju*

Plačni razred direktorja Agencije za zavarovalni nadzor je določen v Prilogi I k Uredbi o plačah direktorjev v javnem sektorju[[8]](#footnote-8). Delovno mesto direktorja agencije-šifra B017392 (direktor AGEN) je neposredno uvrščeno v 58. plačni razred.

1. ***Pojasnilo Agencije za zavarovalni nadzor***

»Glede zaposlitve v Agenciji za zavarovalni nadzor« je direktor Agencije █v dopisu, štev. 0150-22/2022-7 z dne 17.3.2022, pojasnil, da je v Agenciji za zavarovalni nadzor (v nadaljevanju: Agencija) zaposlen od 6.11.2006 dalje in da je v tem času zasedal naslednja delovna mesta:

* višji svetovalec (od 6.11.2006 do 31.8.2008), kar je razvidno iz Pogodbe o zaposlitvi, z dne 18.7.2006,
* višji svetovalec področja (od 1.9.2008 do 30.4.2010), kar je razvidno iz Aneksa k pogodbi o zaposlitvi, z dne 1.9.2008,
* področni podsekretar (od 1.5.2010 do 30.11.2011, kar je razvidno iz Pogodbe o zaposlitvi, z dne 31.5.2010,
* področni sekretar (od 1.12.2011 do 31.12.2017), kar je razvidno iz naslednjih Pogodb o zaposlitvi, z dne 30.11.2011, 17.8.2012 in 22.12.2014,
* vršilec dolžnosti direktorja (od 1.1.2018 do 31.12.2018), kar je razvidno iz naslednjih Pogodb o zaposlitvi, z dne 28.12.2017 in 18.6.2018,
* direktor agencije (od 1.1.2019 dalje), kar je razvidno iz Pogodbe o zaposlitvi, z dne 13.12.2018.

»Glede izračuna bonitete-F010 za uporabo osebnega vozila v privatne namene« je direktor pojasnil, da je Agencija v letu 2019 kupila rabljeno osebno vozilo VW Passat 2,0 TDI (račun je datiran z dne 7.8.2019), da je bilo vozilo kupljeno za službene namene in uporabo, da vozilo uporablja tudi v zasebne namene in mu gorivo plača delodajalec, zato ni upravičen do povračila stroškov prevoza na delo in z dela, da vsak mesec fotografira števec na vozilu in da podatke o prevoženih kilometrih posreduje računovodstvu (ki arhivira dokumente), da računovodstvo izračuna razliko kilometrov (glede na prejšnji mesec) in izračuna boniteto, ki je do sedaj vedno spadala v razred »nad 500 km z gorivom delodajalca« (kar je razvidno iz dveh priloženih obračunov bonitet za leto 2021).

»Glede izračuna nadomestila za uporabo lastnih sredstev za delo na domu-J150« je direktor pojasnil, da v Agenciji uporabljajo Pravilnik o opravljanju dela na domu, da je v 14. členu pravilnika določena višina nadomestila za uporabo lastnih sredstev za posamezni dan dela na domu (ki znaša 2 EUR), da zaposleni evidentirajo svoje prihode na delo in z dela na registracijski uri, ki beleži delovni čas in morebitne odsotnosti z dela (službene, zasebne), da se vloge zaposlenih za morebitno delo od doma, kot tudi sklepi delodajalca o odrejenem delu od doma zaradi epidemije, digitalno evidentirajo v programu za evidenco delovnega časa, da se po poteku posameznega meseca pripravi izpis vseh zaposlenih po posameznih dnevih in njihova prisotnost oziroma odsotnost z dela, da izpise zaposleni pregledajo v tajništvu, da izpis odobri vodja sektorja za splošne zadeve, da je izpis podlaga za obračun plače (ki jo opravi računovodstvo), da se v računovodstvu pripravi excel tabela po zaposlenih in številu dni za obračun prevoza, prehrane in nadomestila za uporabo lastnih sredstev, da lahko imajo zaposleni različno število dni za posamezne vrste izplačila, da zneske vnesejo v program za izplačilo plač in da so mu v letu 2021 za obračun nadomestila za uporabo lastnih sredstev upoštevali naslednje število dni: januar 10, februar 11, marec 11, april 6, maj 8, junij 3, od julija do decembra 0.

»Glede izračuna povračila stroškov za prehrano na delu-I010« je direktor pojasnil, da se obračun opravi enako kot je že bilo pojasnjeno za izračun nadomestila za uporabo lastnih sredstev za delo na domu in da so mu v letu 2021 za obračun povračila stroškov za prehrano med delom upoštevali naslednje število dni: januar 20, februar 16, marec 20, april 14, maj 19, junij 16, julij 13, avgust 19, september 18, oktober 17, november 21 in december 17.

»Glede določitve dodatka za magisterij-C040« je direktor pojasnil, da mu dodatek za magisterij ni določen v individualnem aktu, ampak se mu dodatek izplačuje na podlagi 37. člena Kolektivne pogodbe za javni sektor (ki določa, da dodatek za specializacijo po končanem univerzitetnem izobraževanju, znanstveni magisterij ali doktorat pripada javnim uslužbencem v primeru, da izobrazba, pridobljena s specializacijo, magisterijem ali doktoratom v veljavnem aktu o sistemizaciji delovnih mest ni opredeljena kot pogoj za zasedbo določenega delovnega mesta ali za pridobitev naziva, če je specializacija, magisterij oziroma doktorat pridobljen na poklicnem področju, za katerega je javni uslužbenec sklenil delovno razmerje oziroma opravlja delo), da je dodatek določen v nominalnem znesku (za specializacijo v višini 23,27 EUR bruto, za znanstveni magisterij v višini 36,21 EUR bruto in za doktorat v višini 59,47 EUR bruto), da se dodatki med seboj izključujejo, da javnemu uslužbencu v primeru, da ima več naslovov iste stopnje, pripada samo en dodatek, da v Agenciji opravlja delo na delovnih mestih z zahtevano univerzitetno izobrazbo VII/2, da je magisterij pridobil na področju prava in da na tem področju tudi opravlja delo, da mu je dodatek za znanstveni magisterij pripadal na naslednjih delovnih mestih v Agenciji: višji svetovalec področja II, področni podsekretar, področni sekretar in direktor (v višini, ki je bila določena s Kolektivno pogodbo za javni sektor; junija 2013 se je dodatek za znanstveni magisterij znižal na 36,21 EUR bruto, pred tem pa je znašal 70 EUR bruto).

Direktor je še pojasnil, da so pogoji za zasedbo posameznih delovnih mest v Agenciji določeni v Katalogu delovnih mest (z dne 27.6.2019), da je trenutni predsednik Strokovnega sveta Agencije in da funkcijo predsednika Strokovnega sveta Agencije opravlja od 23.11.2017 dalje, da je v četrtem odstavku 7. člena Pravilnika o merilih in pogojih za uporabo sredstev za posebne projekte, ki terjajo povečan obseg dela določeno, da pisno odločitev o višini dela plače za posebne projekte, ki terjajo povečan obseg dela sprejeme direktor, za direktorja pa dva namestnika.

K prej citiranemu dopisu direktorja je bila priložena naslednja dokumentacija:

* Pogodbe o zaposlitvi direktorja Agencije █, z dne 18.7.2006, 31.5.2010, 30.11.2011, 17.8.2012, 22.12.2014, 28.12.2017, 18.6.2018 in 13.12.2018,
* Potrdilo Zavoda za pokojninsko in invalidsko zavarovanje Slovenije o obdobjih zavarovanja █v obvezno pokojninsko in invalidsko zavarovanje v Republiki Sloveniji, z dne 16.3.2022,
* kopija Diplome █, z dne 9.6.2001,
* kopija Odločbe Pravne fakultete v Ljubljani, štev. 181/04 z dne 17.1.2005 – o nostrifikaciji magistrske diplome █, ki jo je pridobil dne 9.6.2001 na █ kot enakovredna magistrski diplomi █ in o priznanem znanstvenem naslovu magister znanosti,
* Obračun bonitete za uporabo osebnega vozila v privatne namene, štev. 202101 in štev. 202111,
* dokazilo o izplačilu regresa za letni dopust direktorju agencije █v letu 2021,
* Katalog delovnih mest na Agenciji za zavarovalni nadzor, štev. 0140-2/2019-3 z dne 27.6.2019,
* Poslovnik Agencije za zavarovalni nadzor, z dne 10.6.2019 in Sprememba poslovnika Agencije za zavarovalni nadzor, štev. 0140-2/2021-1 z dne 25.3.2021,
* Pravilnik o merilih in pogojih za uporabo sredstev za posebne projekte, ki terjajo povečan obseg dela, štev. 0410-5/2016-1 z dne 24.3.2016 in Sprememba pravilnika o merilih in pogojih za uporabo sredstev za posebne projekte, ki terjajo povečan obseg dela, štev. 0140-1/2021-1 z dne 26.4.2021,
* Finančni načrt Agencije za zavarovalni nadzor, štev. 0100-1/2021-2 z dne 28.1.2021 (h kateremu je Ministrstvo za finance dalo soglasje dne 16.2.2021),
* Sklepi o plačilu dela plače za posebne projekte, ki terjajo povečan obseg dela:
  + za mesec januar 2021, Sklep štev. 0902-1/2021-1 z dne 29.1.2021 (v višini 10% + 15%),
  + za mesec februar 2021, Sklep štev. 1006-2/2021-4 z dne 26.2.2021 (v višini 25%),
  + za mesec marec 2021, Sklep štev. 1006-2/2021-6 z dne 30.3.2021 (v višini 25%),
  + za mesec april 2021, Sklep štev. 1006-2/2021-8 z dne 30.4.2021 (v višini 10% + 10%),
  + za mesec maj 2021, Sklep štev. 1006-2/2021-10 z dne 31.5.2021 (v višini 10% + 15%),
  + za mesec junij 2021, Sklep štev. 1006-2/2021-12 z dne 30.6.2021 (v višini 10% + 15%),
  + za mesec julij 2021, Sklep štev. 1006-2/2021-14 z dne 30.7.2021 (v višini 20%),
  + za mesec avgust 2021, Sklep štev. 1006-2/2021-16 z dne 31.8.2021 (v višini 25%),
  + za mesec september 2021, Sklep štev. 1006-2/2021-17 z dne 30.9.2021 (v višini 15% + 10%),
  + za mesec oktober 2021, Sklep štev. 1006-2/2021-19 z dne 29.10.2021 (v višini 10%),
  + za mesec november 2021, Sklep štev. 1006-2/2021-19 z dne 29.11.2021 (v višini 10%),
* Sklepi o plačilu dela plače za posebne projekte, ki terjajo povečan obseg dela na podlagi opravljanja funkcije predsedujočega skupini, ki bo vodila dosje Revizije direktive Solventnost II v okviru predsedovanja Slovenije Svetu Evropske unije:
  + za obdobje od 1.1.2021 do 31.1.2021, štev. 1006-3/2021-1 z dne 29.1.2021 (v višini 30%),
  + za obdobje od 1.2.2021 do 28.2.2021, štev. 1006-3/2021-3 z dne 26.2.2021 (v višini 30%),
  + za obdobje od 1.3.2021 do 31.3.2021, štev. 1006-3/2021-5 z dne 30.3.2021 (v višini 30%),
  + za obdobje od 1.4.2021 do 30.4.2021, štev. 1006-3/2021-6 z dne 30.4.2021 (v višini 30%),
  + za obdobje od 1.5.2021 do 31.5.2021, štev. 1006-3/2021-7 z dne 31.5.2021 (v višini 50%),
  + za obdobje od 1.6.2021 do 30.6.2021, štev. 1006-3/2021-9 z dne 30.6.2021 (v višini 50%),
  + za obdobje od 1.7.2021 do 31.7.2021, štev. 1006-3/2021-11 z dne 30.7.2021 (v višini 50%),
  + za obdobje od 1.9.2021 do 30.9.2021, štev. 1006-3/2021-15 z dne 30.9.2021 (v višini 50%),
  + za obdobje od 1.10.2021 do 31.10.2021, štev. 1006-3/2021-17 z dne 29.10.2021 (v višini 70%),
  + za obdobje od 1.11.2021 do 30.11.2021, štev. 1006-3/2021-19 z dne 30.11.2021 (v višini 70%).

Ostala dokumentacija (potrebna za izvedbo inšpekcijskega nadzora v Agenciji za zavarovalni nadzor) je bila Inšpektoratu za javni sektor posredovana po elektronski pošti dne 10.2.2022, 22.2.2022 in 24.3.2022.

Agencija za zavarovalni nadzor je dne 28.3.2022 posredovala Izjavo direktorja █(štev. 0150-22/2022-12 z dne 28.3.2022), iz katere izhaja, da direktor nima določenih in priznanih drugih pravic iz delovnega razmerja, kot so določene v Pogodbi o zaposlitvi, z dne 13.12.2018 in kot so razvidne iz obračunov plače (nima sklenjene police nezgodnega zavarovanja oziroma nima sklenjene menedžerske zavarovalne police).

1. ***Imenovanje █ na položaj direktorja Agencije za zavarovalni nadzor in sklenitev pogodbe o zaposlitvi za določen čas***
   1. *Imenovanje █ na položaj direktorja Agencije za zavarovalni nadzor*

Državni zbor Republike Slovenije je na svoji seji dne 27.11.2018 imenoval █ z dnem 1.1.2019 na položaj direktorja Agencije za zavarovalni nadzor, za dobo šestih let[[9]](#footnote-9).

* 1. *Sklenitev pogodbe o zaposlitvi za določen čas*

█ je v Agenciji za zavarovalni nadzor zaposlen od 6.11.2006 dalje in ima sklenjeno delovno razmerje za nedoločen čas. Po izobrazbi je univerzitetni diplomirani pravnik[[10]](#footnote-10) in magister evropskega prava, LL.M.[[11]](#footnote-11)

Na dan 1.1.2021 je imel █ █ delovne dobe[[12]](#footnote-12).

Dne 13.12.2018 sta █ in član Strokovnega sveta agencije █ sklenila Pogodbo o zaposlitvi za določen čas od 1.1.2019 do 31.12.2024, s polnim delovnim časom, za čas opravljanja funkcije direktorja Agencije za zavarovalni nadzor.

V prvem odstavku 8. člena Pogodbe o zaposlitvi direktorja █ (z dne 13.12.2018), mu je določena osnovna plača v višini 58. plačnega razreda, za delovno mesto direktor-šifra B017392 (tarifni razred VII/2). V drugem odstavku 8. člena pogodbe je določeno: »Dodatki (vključno z dodatkom za delovno dobo), povračila stroškov v zvezi z delom (vključno s povračilom stroškov za prehrano med delom in prevozom na delo), regres za letni dopust in nadomestila plače, ki niso opredeljena v tej pogodbi, se smiselno določijo v skladu s splošno kolektivno pogodbo, ki velja za druge zaposlene pri Agenciji.« V tretjem odstavku 8. člena pogodbe pa je določeno, da je direktor poleg osnovne plače in dodatkov upravičen tudi do dela plače za delovno uspešnost, skladno z vsakokrat veljavnimi predpisi.

V 9. členu pogodbe je določeno, da se direktorju v času opravljanja funkcije direktorja zagotavlja:

* pravica do plačanega letnega dopusta, ki se določi v skladu s pravilnikom o notranji organizaciji in sistemizaciji delovnih mest Agencije, ki velja za druge zaposlene pri delodajalcu,
* pravica do strokovnega izobraževanja oziroma izpopolnjevanja v zvezi s področjem dela, ki ga direktor opravlja in je v interesu Agencije, vključno s povračilom stroškov šolnine oziroma kotizacije, bivanja, prehrane in prevoza,
* pravica do uporabe službenega telefona na način, kot to določajo interni akti,
* pravica do uporabe parkirnega mesta, najetega s strani Agencije na način kot to določajo interni akti,
* službeno vozilo za službene in zasebne namene,
* obdobni menedžerski zdravniški pregled.

V 13. členu pogodbe pa je določeno, da se glede pravic in obveznosti direktorja, ki niso urejene s to pogodbo, uporabljajo določila veljavne zakonodaje v Republiki Sloveniji, določila poslovnika in drugih splošnih aktov Agencije, v zvezi s pravicami iz pogodbe o zaposlitvi pa tudi določila Zakona o delovnih razmerjih in kolektivne pogodbe.

* 1. *Ugotovitve inšpektorice za sistem javnih uslužbencev*

*Po pregledu Pogodbe o zaposlitvi direktorja Agencije za zavarovalni nadzor █ (z dne 13.12.2018), sklenjene za določen čas od 1.1.2019 do 31.12.2024 – za čas imenovanja za direktorja agencije, inšpektorica ugotavlja naslednje:*

* *da je direktorju v pogodbi o zaposlitvi* ***pravilno določena osnovna plača v višini 58. plačnega razreda*** *(4.118,41 EUR bruto),*
* *da pa direktor agencije v pogodbi o zaposlitvi* ***nima določene višine dodatka za delovno dobo*** *in* ***nima določenega dodatka za znanstveni magisterij in višine le-tega*** *(čeprav sta mu bila oba dodatka vsak mesec obračunana in izplačana pri plači za posamezni mesec/od meseca januarja do meseca decembra 2021), kar je v nasprotju z drugim odstavkom 3. člena Zakona o sistemu plač v javnem sektorju.*

*V drugem odstavku 3. člena Zakona o sistemu plač v javnem sektorju je namreč določeno, da se plača določi s pogodbo o zaposlitvi, odločbo oziroma sklepom tako, da se v pogodbi, odločbi oziroma sklepu določi pravna podlaga za določitev plače in posameznih delov plače, plačni razred in druge sestavine plače v skladu s tem zakonom, predpisi in drugimi akti, izdanimi na njihovi podlagi ter kolektivnimi pogodbami, višino posameznih elementov plače na dan sklenitve pogodbe, izdaje sklepa oziroma odločbe in usklajevanje plače.*

*Po pregledu obračunov plače/plačilnih listov direktorja █od meseca januarja do meseca decembra 2021, inšpektorica ugotavlja naslednje:*

* *da je bila direktorju osnovna plača obračunana in izplačana za 58. plačni razred (4.118,41 EUR bruto), kar je v skladu s Prilogo I k Uredbi o plačah direktorjev v javnem sektorju,*
* *da je bil direktorju vsak mesec pri plači obračunan in izplačan dodatek za delovno dobo-C020, in sicer v višini 0,33% od osnovne plače za vsako zaključeno leto delovne dobe, čeprav je dodatek na plačilnih listah napačno poimenovan kot dodatek za minulo delo. Za mesec januar 2021 je bil direktorju dodatek za delovno dobo obračunan in izplačan za █v višini █%, od meseca februarja do meseca decembra 2021 pa mu je bil dodatek za delovno dobo obračunan in izplačan za █v višini █%[[13]](#footnote-13), kar je v skladu s prvim odstavkom 35. člena Kolektivne pogodbe za javni sektor,*
* *da je bil direktorju vsak mesec pri plači obračunan in izplačan dodatek za znanstveni magisterij-C040 v nominalnem znesku 36,21 EUR bruto[[14]](#footnote-14) (za mesec januar v znesku 34,49 EUR bruto, za mesec februar v znesku 28,97 EUR bruto, za mesec marec v znesku 33,06 EUR bruto, za mesec april v znesku 23,04 EUR bruto, za mesec maj v znesku 32,76 EUR bruto, za mesec junij v znesku 26,33 EUR bruto, za mesec julij v znesku 21,40 EUR bruto, za mesec avgust v znesku 31,27 EUR bruto, za mesec september v znesku 36,21 EUR bruto, za mesec oktober v znesku 29,31 EUR bruto, za mesec november v znesku 34,56 EUR bruto, za mesec december v znesku 26,76 EUR bruto), kar je v skladu s prvim in drugim odstavkom 37. člena Kolektivne pogodbe za javni sektor,*
* *da je bila direktorju pri plači za mesece januar, februar, marec, april, maj, junij, julij, avgust, september, oktober in november 2021 obračunana in izplačana delovna uspešnost iz naslova povečanega obsega dela po posebnih projektih-D020 (za mesece januar, februar in marec v znesku 2.265,10 EUR bruto na mesec, za mesec april v znesku 2.059,20 EUR bruto, za mesece maj, junij, avgust in september v znesku 3.088,80 EUR bruto na mesec, za meseca julij in november v znesku 2.882,90 EUR bruto na mesec, za mesec oktober v znesku 3.294,70 EUR bruto)[[15]](#footnote-15), kar je v skladu s 486. členom Zakona o zavarovalništvu in Pravilnikom o merilih in pogojih za uporabo sredstev za posebne projekte, ki terjajo povečan obseg dela (štev. 0140-5/2016-1 z dne 24.3.2016) ter Spremembo pravilnika (štev. 0140-1/2021-1 z dne 26.4.2021),*

* *da je bil direktorju dne 4.6.2021 izplačan regres za letni dopust-J090 v bruto znesku 1.050,00 EUR, kar je v skladu s prvim odstavkom 15. člena Aneksa h kolektivni pogodbi za negospodarske dejavnosti v Republiki Sloveniji (Uradni list RS, štev. 88/21),*
* *da je bila direktorju vsak mesec pri plači obračunana in odtegnjena boniteta za uporabo službenega vozila v zasebne namene-F010 (za mesece januar do julij 2021 v znesku 350,61 EUR bruto na mesec in za mesece avgust do december 2021 v znesku 288,74 EUR bruto na mesec)[[16]](#footnote-16),*
* *da je bilo direktorju vsak mesec pri plači obračunano in povrnjeno povračilo stroškov prehrane na delu-I010 (za mesece januar do maj 2021 v znesku 3,99 EUR dnevno za vsak dan prisotnosti na delu/kar je bilo v skladu z Ugotovitvenim sklepom o višini regresa za prehrano med delom za zaposlene v javnem sektorju, Uradni list RS, štev. 3/21; za mesec junij 2021 v znesku 4,30 EUR dnevno za vsak dan prisotnosti na delu/kar je bilo v skladu z drugim odstavkom 4. člena Aneksa h kolektivni pogodbi za negospodarske dejavnosti v Republiki Sloveniji, Uradni list RS, štev. 88/21; za mesece julij do december 2021 pa v znesku 4,39 EUR dnevno za vsak dan prisotnosti na delu/kar je bilo v skladu z Obvestilom Ministrstva za javno upravo o usklajenem znesku regresa za prehrano med delom za javne uslužbence od 1.7.2021 dalje, štev. 1002-1138/2021/6 z dne 2.7.2021),*
* *da je bilo direktorju pri plači za mesece januar, februar, marec, april, maj in junij 2021 obračunano in izplačano nadomestilo za uporabo lastnih sredstev za delo na domu-J150 (za vsak dan dela na domu mu je bilo obračunano in izplačano nadomestilo v znesku 2,00 EUR).*

*Inšpektorica* ***ne ugotavlja nepravilnosti*** *pri določitvi in izplačilu osnovne plače direktorju █ v letu 2021 (od meseca januarja do meseca decembra 2021), saj je bila osnovna plača pravilno določena, obračunana in izplačana v višini 58. plačnega razreda.*

*Inšpektorica* ***ne ugotavlja nepravilnosti*** *pri obračunu in izplačilu dodatka za delovno dobo direktorju █v letu 2021 (od meseca januarja do meseca decembra 2021), saj mu je bil dodatek za mesec januar 2021 pravilno obračunan in izplačan v višini █% ter za mesece februar do december 2021 mu je bil dodatek pravilno obračunan in izplačan v višini █%. Inšpektorica* ***pa ugotavlja nepravilnost v tem, da direktorju █ v pogodbi o zaposlitvi ni določena višina dodatka za delovno dobo (ki je veljala na dan sklenitve pogodbe o zaposlitvi)****.*

*Inšpektorica* ***ne ugotavlja nepravilnosti*** *pri obračunu in izplačilu dodatka za znanstveni magisterij direktorju █v letu 2021 (od meseca januarja do meseca decembra 2021), saj mu je bil vsak mesec pri plači obračunan in izplačan dodatek za znanstveni magisterij v nominalnem znesku 36,21 EUR bruto. Inšpektorica* ***ugotavlja nepravilnost v tem, da direktorju █ v pogodbi o zaposlitvi dodatek za znanstveni magisterij in višina dodatka sploh nista določena, pa mu je bil dodatek za znanstveni magisterij vseeno vsak mesec obračunan in izplačan pri plači.****[[17]](#footnote-17)*

*Inšpektorica* ***ne ugotavlja nepravilnosti*** *pri določitvi in izplačilu delovne uspešnosti iz naslova povečanega obsega dela po posebnih projektih direktorju █v letu 2021, ne ugotavlja nepravilnosti pri izplačilu regresa za letni dopust za leto 2021 direktorju, ne ugotavlja nepravilnosti pri uporabi službenega vozila v zasebne namene (saj je bila direktorju vsak mesec pri plači obračunana in odtegnjena boniteta za uporabo službenega vozila v privatne namene), ne ugotavlja nepravilnosti pri povračilu stroškov prehrane na delu in pri nadomestilu za uporabo lastnih sredstev za delo na domu.*

**III. Izrečeni ukrepi inšpektorice za sistem javnih uslužbencev**

Na podlagi prvega odstavka 182. člena Zakona o javnih uslužbencih inšpektorica predlaga in na podlagi 43.č člena Zakona o sistemu plač v javnem sektorju inšpektorica odreja:

* predsedniku in članom Strokovnega sveta Agencije za zavarovalni nadzor in direktorju Agencije za zavarovalni nadzor naslednje potrebne ukrepe za odpravo ugotovljenih nepravilnosti:
  + da naj Strokovni svet Agencije (v skladu s prvim odstavkom 495. člena Zakona o zavarovalništvu) čim prej določi člana Strokovnega sveta Agencije, ki ni zaposlen v Agenciji za zavarovalni nadzor, da bo sklenil Aneks k pogodbi o zaposlitvi z direktorjem Agencije █(k Pogodbi o zaposlitvi, z dne 13.12.2018),
  + da naj član Strokovnega sveta Agencije in direktor Agencije █čim prej skleneta Aneks k pogodbi o zaposlitvi (z dne 13.12.2018), s katerim naj direktorju določita dodatek za delovno dobo in dodatek za znanstveni magisterij (v skladu z drugim odstavkom 3. člena Zakona o sistemu plač v javnem sektorju),
* direktorju Agencije za zavarovalni nadzor naslednje potrebne ukrepe za odpravo ugotovljenih nepravilnosti:
* da naj poskrbi, da bo na plačilnih listah/na obračunih plač zaposlenih v Agenciji za zavarovalni nadzor pravilno poimenovan dodatek za delovno dobo-C020, in sicer kot dodatek za delovno dobo (in ne kot dodatek za minulo delo – tako kot je dodatek poimenovan sedaj), torej tako kot je določeno v Uredbi o enotni metodologiji in obrazcih za obračun in izplačilo plač v javnem sektorju,
  + da naj poskrbi za izvedbo vseh izrečenih ukrepov inšpektorice in Inšpektoratu za javni sektor poroča o izvedenih ukrepih **v roku 45 dni po vročitvi tega zapisnika** (inšpektoratu za javni sektor pa je potrebno v tem roku predložiti listinska dokazila o odpravljenih nepravilnostih in poročati o sprejetih ukrepih).

**Pouk o pravnem sredstvu:**

Direktor Agencije za zavarovalni nadzor lahko poda ugovor v roku osmih dni po vročitvi zapisnika. Pisni ugovor lahko vloži pri Inšpektoratu za javni sektor, Tržaška 21, 1000 Ljubljana.

Na podlagi 23. člena Zakona o upravnih taksah (Uradni list RS, štev. 106/10-uradno prečiščeno besedilo in 32/16) za ugovor zoper ta zapisnik ni potrebno plačati upravne takse.

|  |  |  |  |
| --- | --- | --- | --- |
|  |  | Duša Pokeržnik, univ. dipl. prav.  Inšpektorica višja svetnica  Inšpektorica za sistem javnih uslužbencev |  |

Vročiti:

* Agencija za zavarovalni nadzor, █, Direktor, Trg republike 3, 1000 Ljubljana, osebno po ZUP-u,
* Agencija za zavarovalni nadzor, Strokovni svet Agencije za zavarovalni nadzor, Trg republike 3, 1000 Ljubljana, osebno po ZUP-u,
* Ministrstvo za javno upravo, Kabinet ministra, Tržaška 21, 1000 Ljubljana, po e-pošti na naslov: [gp.mju@gov.si](mailto:gp.mju@gov.si).

1. S tem dnem je prenehal delovati Urad Republike Slovenije za zavarovalni nadzor, ki je bil (v skladu z Zakonom o organizaciji in delovnem področju ministrstev, Uradni list RS, štev. 71/94, 47/97, 60/99, 119/00 in 30/01) organ v sestavi Ministrstva za finance. [↑](#footnote-ref-1)
2. Uradni list RS, štev. 93/15, 9/19 in 102/20. [↑](#footnote-ref-2)
3. Strokovni svet Agencije za zavarovalni nadzor je na svoji 554. seji dne 28.1.2021 sprejel **Finančni načrt Agencije za zavarovalni nadzor za leto 2021**, štev. 0100-1/2021-2.

   **Sredstva za delo Agencije za zavarovalni nadzor se zagotavljajo iz taks in nadomestil ter iz drugih prihodkov, ki jih agencija ustvari s svojim delovanjem**. Agencija je posredni proračunski uporabnik. Pri svojem delu je samostojna in neodvisna. **Agencija je finančno neodvisna, saj je delež financiranja iz proračuna 0%.**

   Stroški dela so bili za leto 2021 načrtovani v višini 2,685.814 EUR (65,9% vseh načrtovanih odhodkov). Postavka »Plače z nadomestili in regres za letni dopust« je bila načrtovana v višini 2,181.717 EUR. Pri načrtovanju postavk, ki sestavljajo stroške dela so tudi izplačila za posebne projekte, ki zahtevajo povečan obseg dela na podlagi Zakona o zavarovalništvu. Za ta namen je bil v Finančnem načrtu predviden znesek 260.000 EUR. [↑](#footnote-ref-3)
4. Strokovni svet Agencije za zavarovalni nadzor je dne 24.3.2016 sprejel **Pravilnik o merilih in pogojih za uporabo sredstev za posebne projekte, ki terjajo povečan obseg dela**, štev. 0140-5/2016-1. Pravilnik je bil spremenjen dne 26.4.2021 s Spremembo pravilnika o merilih in pogojih za uporabo sredstev za posebne projekte, ki terjajo povečan obseg dela, štev. 0140-1/2021-1.

   V 1. alineji prvega odstavka 5. člena pravilnika je določeno, da višina dela plače za posebne projekte, ki terjajo povečan obseg dela zaradi sodelovanja pri posebnih projektih, ne sme preseči 25% osnovne plače zaposlenega za posamezni mesec in v 2. alineji prvega odstavka 5. člena pravilnika je določeno, da višina dela plače za posebne projekte, za opravljanje funkcij, ne sme preseči 30% osnovne plače zaposlenega za posamezni mesec.

   Za obdobje od 1.5.2021 do 31.12.2021 je bilo med posebne projekte (ki so terjali povečan obseg dela) vključeno tudi opravljanje nalog, povezanih s pripravo in izvedbo predsedovanja Republike Slovenije Svetu Evropske unije 2021, predvsem na področju revizije direktive Solventnosti II in zavarovalnih garancijskih shem, za kar je sodelujočim pri tem projektu pripadal dodatek v višini 70% osnovne plače zaposlenega za posamezni mesec. [↑](#footnote-ref-4)
5. Strokovni svet Agencije za zavarovalni nadzor je dne 10.6.2019 sprejel **Poslovnik Agencije za zavarovalni nadzor**. Poslovnik je bil spremenjen dne 25.3.2021 s Spremembo poslovnika Agencije za zavarovalni nadzor, štev. 0140-2/2021-1.

   V 25. členu poslovnika so določene pristojnosti direktorja agencije:

   vodi poslovanje agencije in organizira njeno delo,

   organizira in vodi delovanje strokovne službe agencije,

   zastopa in predstavlja agencijo,

   skrbi za zakonitost poslovanja agencije,

   v skladu z zakonom sprejme akt o notranji organizaciji in sistemizaciji,

   sprejema in izdaja splošne in posamične akte, ki urejajo poslovanje agencije in ki niso v pristojnosti strokovnega sveta,

   odloča o sklenitvi in prenehanju delovnega razmerja zaposlenih v agenciji ter imenovanju, razrešitvi in razporejanju delavcev na določena delovna mesta,

   imenuje projektne skupine, delovna telesa oziroma druge oblike delovanja,

   daje pooblastila za zastopanje agencije,

   organizira izvajanje nadzora in pooblašča druge osebe za izvajanje nadzora,

   v okviru finančnega načrta agencije razpolaga s sredstvi agencije, razen če ni s tem poslovnikom določeno drugače,

   daje soglasje k imenovanju pooblaščenega revizorja, ki pregleda letno poročilo agencije,

   daje soglasje k imenovanju notranjega revizorja agencije,

   daje pooblastila uradnim osebam agencije za odločanje o prekrških in izrekanje glob,

   sprejeme akt o varovanju zaupnih podatkov,

   skrbi za sodelovanje agencije z drugimi organi in organizacijami, s podobnimi institucijami v drugih državah ter z mednarodnimi in tujimi organizacijami,

   poroča strokovnemu svetu o pomembnejših sklepih in ukrepih iz svoje pristojnosti,

   odloča o drugih zadevah in izvršuje druge naloge iz pristojnosti agencije, če ni v Zakonu o zavarovalništvu ali drugem predpisu za izvrševanje teh nalog pristojen drug organ agencije. [↑](#footnote-ref-5)
6. Strokovni svet agencije sestavlja 5 članov oziroma članic, od katerih je 1 predsednik oziroma predsednica Strokovnega sveta in od katerih najmanj 2 nista zaposlena v Agenciji za zavarovalni nadzor. [↑](#footnote-ref-6)
7. Direktor agencije je član Strokovnega sveta agencije in je lahko tudi predsednik Strokovnega sveta agencije.

   Trenutni predsednik Strokovnega sveta Agencije za zavarovalni nadzor je direktor agencije █, ki opravlja funkcijo predsednika Strokovnega sveta Agencije od 23.11.2017 dalje. [↑](#footnote-ref-7)
8. Uradni list RS, štev. 68/17, 4/18, 30/18, 116/21 in 180/21. [↑](#footnote-ref-8)
9. Sklep Državnega zbora Republike Slovenije (o imenovanju █za direktorja Agencije za zavarovalni nadzor, štev. 460-01/18-6/7 z dne 27.11.2018/EPA 221-VIII), je podpisal takratni predsednik Državnega zbora █.

   █je bil že pred imenovanjem za direktorja Agencije za zavarovalni nadzor dvakrat imenovan za vršilca dolžnosti direktorja agencije (prvič za obdobje od 1.1.2018 do 30.6.2018 in drugič za obdobje od 1.7.2018 do 31.12.2018). [↑](#footnote-ref-9)
10. Diploma █(o priznani univerzitetni izobrazbi in strokovnem naslovu univerzitetni diplomirani pravnik). [↑](#footnote-ref-10)
11. Diploma █, █mu je dne █ podelila diplomo magistra evropskega prava, LL.M. – v okviru programa magister evropskih zadev).

    █ izdala Odločbo (štev. 181/04) o nostrifikaciji, na podlagi katere je magistrska diploma █, ki jo je pridobil dne █na █), postala enakovredna magistrski diplomi █in s tem mu je bil priznan tudi znanstveni naslov magister znanosti, [↑](#footnote-ref-11)
12. Iz potrdila Zavoda za pokojninsko in invalidsko zavarovanje Slovenije (z dne 16.3.2022) je razvidno, da je imel █na dan sklenitve delovnega razmerja v Agenciji za zavarovalni nadzor dne 6.11.2006 skupaj █ delovne dobe. [↑](#footnote-ref-12)
13. V prvem odstavku 35. člena Kolektivne pogodbe za javni sektor je določeno, da javnemu uslužbencu pripada dodatek za delovno dobo v višini 0,33% od osnovne plače za vsako zaključeno leto delovne dobe. Direktor agencije █je imel na dan 1.1.2021 skupaj █delovne dobe, zato je bil upravičen do dodatka za delovno dobo v višini █% (█x 0,33% = █%); na dan 1.2.2021 pa je imel skupaj █delovne dobe, zato je bil upravičen do dodatka za delovno dobo v višini █% (█ let x 0,33% = █%). [↑](#footnote-ref-13)
14. Z Aneksom štev. 6 h Kolektivni pogodbi za javni sektor (Uradni list RS, štev. 46/13), ki se uporablja od 1.6.2013 dalje, se je spremenil drugi odstavek 37. člena Kolektivne pogodbe za javni sektor oziroma višina dodatka za specializacijo, znanstveni magisterij in doktorat tako, da je določen dodatek v nominalnem znesku in znaša višina dodatka za znanstveni magisterij 36,21 EUR bruto.

    V prvem odstavku 37. člena Kolektivne pogodbe za javni sektor pa je določeno: »Dodatek za specializacijo po končanem univerzitetnem izobraževanju (prejšnja v ZSPJS: v nadaljevanju specializacija), znanstveni magisterij ali doktorat pripada javnim uslužbencem v primeru, da izobrazba, pridobljena s specializacijo, magisterijem ali doktoratom v veljavnem aktu o sistemizaciji delovnih mest ni opredeljena kot pogoj za zasedbo določenega delovnega mesta ali za pridobitev naziva, če je specializacija, magisterij oziroma doktorat pridobljen na poklicnem področju, za katerega je javni uslužbenec sklenil delovno razmerje oziroma opravlja delo«

    Komisija za razlago KPJS je sprejela dve razlagi 37. člena KPJS (Uradni list RS, štev. 16/09 in Uradni list RS, štev. 45/14), na podlagi katerih se šteje, da je specializacija, znanstveni magisterij ali doktorat pridobljen na poklicnem področju, za katerega je javni uslužbenec sklenil pogodbo o zaposlitvi ali opravlja delo, če je pridobljena iz smeri strokovne izobrazbe, ki se zahteva za opravljanje dela ali iz druge smeri strokovne izobrazbe, ki je po presoji delodajalca povezana z vsebino dela, ki ga opravlja javni uslužbenec. Javnemu uslužbencu pripada, ob izpolnjevanju drugih pogojev, dodatek za znanstveni magisterij oziroma za doktorat ne glede na predhodno pridobljeno izobrazbo, razen, če z magisterijem ali doktoratom nadomesti manjkajočo stopnjo izobrazbe, določeno z aktom o sistemizaciji. Dodatek za specializacijo pripada javnemu uslužbencu le, če je specializacija opravljena po končanem univerzitetnem izobraževanju. Dodatki za specializacijo, znanstveni magisterij in doktorat se med seboj izključujejo. V primeru, da ima javni uslužbenec več naslovov različnih stopenj, mu pripada dodatek, ki je zanj ugodnejši. Dodatek za specializacijo, znanstveni magisterij ali doktorat ne pripada javnemu uslužbencu v primeru, da ima javni uslužbenec še enega ali več naslovov iste stopnje, kot je zahtevano v aktu o sistemizaciji za zasedbo delovnega mesta.

    Direktor Agencije █ima univerzitetno izobrazbo/prejšnjo (je univerzitetni diplomirani pravnik) in ima znanstveni magisterij (je magister znanosti). V Katalogu delovnih mest Agencije za zavarovalni nadzor (štev. 0140-2/2019-3 z dne 27.6.2019) je za delovno mesto direktor-šifra B017392 določen tarifni razred VII/2. Glede predpisane izobrazbe je v Katalogu delovnih mest določeno, da je predpisana izobrazba za delovno mesto direktorja agencije določena v 504. členu Zakona o zavarovalništvu.

    V 5. točki 504. člena Zakona o zavarovalništvu je določeno, da je za direktorja agencije lahko imenovana samo oseba, ki: »je zaključila najmanj študijski program druge stopnje ustrezne smeri po zakonu, ki ureja visoko šolstvo oziroma ima najmanj tej stopnji enakovredno izobrazbo na ustreznem področju«.

    Direktor Agencije █je upravičen do dodatka za znanstveni magisterij, saj se za zasedbo delovnega mesta direktor Agencije za zavarovalni nadzor ne zahteva znanstveni magisterij (ampak zgolj univerzitetna izobrazba/prejšnja oziroma magistrska izobrazba/druga bolonjska stopnja, direktor Agencije █j pa ima poleg univerzitetne izobrazbe/prejšnje, še znanstveni magisterij). [↑](#footnote-ref-14)
15. Za Agencijo za zavarovalni nadzor veljajo posebne določbe glede višine sredstev za posebne projekte, ki zahtevajo povečan obseg dela (in jih agencija določi sama v okviru razpoložljivih sredstev). Izjema velja na podlagi sprejetega Zakona o spremembah in dopolnitvah zakona o zavarovalništvu (Uradni list RS, štev. 69/08), na podlagi katerega sta v agenciji prenehala veljati 22.d in 22.e člen ZSPJS.

    V 1. in 2. alineji petega odstavka 486. člena Zakona o zavarovalništvu je določeno, da obseg sredstev za posebne projekte, ki terjajo povečan obseg dela, določi Agencija za zavarovalni nadzor sama v okviru razpoložljivih sredstev v finančnem načrtu tekočega leta (1) in da Strokovni svet Agencije za zavarovalni nadzor sprejme Pravilnik, v katerem določi merila in pogoje, v skladu s katerimi se uporabijo sredstva iz prejšnje alineje (2).

    Direktorju Agencije █sta za plačilo dela plače za posebne projekte, ki so terjali povečan obseg dela, njegova namestnika za vsak mesec posebej izdala sklep o plačilu dela plače za posebne projekte, ki so terjali povečan obseg dela, za opravljeno delo v posameznem projektu (ki se je izvajal znotraj ali zunaj Agencije) in sklep o plačilu dela plače za posebne projekte, ki so terjali povečan obseg dela, na podlagi opravljanja funkcije predsedujočega skupini, ki je vodila dosje Revizije direktorive Solventnost II v okviru predsedovanja Slovenije Svetu Evropske unije (kar je v skladu s četrtim odstavkom 7. člena Pravilnika o merilih in pogojih za uporabo sredstev za posebne projekte, ki terjajo povečan obseg dela, v katerem je določeno: »Pisno odločitev o višini dela plače za posebne projekte, ki terjajo povečan obseg dela sprejme direktor, za direktorja pa dva namestnika direktorja«. [↑](#footnote-ref-15)
16. Pri izračunu bonitete za uporabo službenega vozila v privatne namene je bil upoštevan 43. člen Zakona o dohodnini. V mesecu avgustu 2019 je bilo za direktorja agencije nabavljeno rabljeno osebno vozilo (ki ga direktor uporablja za službene namene in za privatne namene), mesečno direktor prevozi nad 500 km, stroške za porabo goriva za uporabo službenega vozila direktorju plača delodajalec. [↑](#footnote-ref-16)
17. Ne glede na to, da direktorju Agencije █v pogodbi o zaposlitvi ni bil določen dodatek za znanstveni magisterij (pa mu je bil dodatek vseeno obračunan in izplačan vsak mesec pri plači/od meseca januarja do meseca decembra 2021), inšpektorica ne bo zahtevala vračila dodatka za znanstveni magisterij (glede na sodbo Višjega delovnega in socialnega sodišča v Ljubljani, štev. Pdp 1156/2013 z dne 26.2.2014, iz katere izhaja, da tožniku pripada dodatek za magisterij od dne, ko je pridobil naslov magister znanosti – direktor Agencije █pa je znanstveni magisterijh pridobil dne 9.6.2001). [↑](#footnote-ref-17)